આ ધર્મ અને વિશ્વાસની વસ્તુ છે કે, આપણે ગણપતિને આકાર આપીએ છીએ, પણ ઈશ્વરતો નિરાકાર છે અને બધે જ વ્યાપેલા છે. જે પણ આકાર લે છે તેને સમાપ્ત થવું પડે છે, પરિણામે વિસર્જનની પ્રથા છે. વિસર્જન શીખવે છે કે, જે વ્યક્તિ જન્મ લે છે તેણે આગલો જન્મ લેવા માટે પોતાના શરીરનો ત્યાગ કરવો પડે છે. ગણપતિની મૂર્તિ બને છે, તેની પૂજા થાય છે પણ ફરી તેને આવતા વર્ષે પાછુ આવવા માટે વિસર્જિત થવું પડે છે. જીવન પણ આવું જ છે, પોતાની જવાબદારીઓને પૂરી કરો અને સમય પૂરો થતા નવા જન્મ માટે શરીરનો ત્યાગ કરો.